พระราชกฤษฎีกาเปลี่ยนแปลงเขตเทศบาลเมืองตรังจังหวัดตรังพ.ศ. ๒๕๑๑ ภูมิพลอดุลยเดชป.ร.ให้ไว้ ณวันที่ ๑๓ กันยายน พ.ศ. ๒๕๑๑เป็นปีที่๒๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองตรัง จังหวัดตรังเพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองตรัง จังหวัดตรังพ.ศ. ๒๕๑๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองตรังจังหวัดตรัง ซึ่งกำหนดไว้ตามมาตรา ๔ แห่งพระราชกฤษฎีกาจัดตั้งเทศบาลเมืองตรังจังหวัดตรัง พุทธศักราช ๒๔๗๘ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากทางรถไฟ ตรงกม. ๘๒๕.๓๙๐ ระยะ ๕๐ เมตร และห่างจากศูนย์กลางทางไปวัดไทรงาม ระยะ ๕๐ เมตรเป็นเส้นขนานกับทางไปวัดไทรงามไปทางทิศตะวันออก ผ่านทางหลวงแผ่นดินหมายเลข ๔ตอนกระบี่ - ตรัง ตรง กม. ๓.๖๔๕ แล้วเป็นเส้นตรง ไปทางทิศตะวันออก ถึงหลักเขตที่ ๒ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนกระบี่ ตรัง ระยะ ๕๐เมตรจากหลักเขตที่ ๒ เป็นเส้นขนานกับทางหลวงแผ่นดินหมายเลข ๔ตอนกระบี่ ตรัง ไปทางทิศใต้ ถึงหลักเขตที่ ๓ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนกระบี่ - ตรัง ตรง กม. ๒.๕๐๐ ระยะ ๕๐ เมตรจากหลักเขตที่ ๓ เป็นเส้นตรงไปทางทิศตะวันออก ถึงหลักเขตที่๔ ซึ่งตั้งอยู่ห่างจากศูนย์กลางถนนรักษ์จันทร์ และถนนลำแพะระยะ ๕๐ เมตรจากหลักเขตที่ ๔เป็นเส้นขนานกับถนนลำแพะไปทางทิศตะวันออกเฉียงเหนือ ถึงหลักเขตที่ ๕ ซึ่งตั้งอยู่ห่างจากศูนย์กลางทางไปคลองเต็งระยะ ๕๐ เมตร และห่างศูนย์กลางถนนลำแพะระยะ๕๐ เมตรด้านตะวันออก จากหลักเขตที่ ๕เป็นเส้นตรงไปทางทิศตะวันออกเฉียงใต้ผ่านถนนลำแพะ ถึงหลักเขตที่ ๖ซึ่งตั้งอยู่ห่างจากศูนย์กลางถนนลำแพะระยะ ๕๐ เมตรจากหลักเขตที่ ๖เป็นเส้นขนานกับถนนลำแพะไปทางทิศตะวันตกเฉียงใต้ ถึงหลักเขตที่ ๗ ซึ่งตั้งอยู่ห่างจากศูนย์กลางทางแยกถนนลำแพะเข้าไปสระกะพังสุรินทร์ระยะ๒๐๐ เมตรจากหลักเขตที่ ๗เป็นเส้นขนานกับทางแยกถนนลำแพะเข้าไปสระกะพังสุรินทร์ และถนนเวียงกะพังไปทางทิศใต้ถึงหลักเขตที่ ๘ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนตรัง - พัทลุงตรง กม. ๖๗.๙๕๖ ระยะ ๕๐ เมตรจากหลักเขตที่ ๘ เป็นเส้นขนานกับทางหลวงแผ่นดินหมายเลข ๔ตอนตรัง - พัทลุง ไปทางทิศตะวันออก ถึงหลักเขตที่ ๙ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔ ตอนตรัง - พัทลุง ตรง กม. ๖๗.๑๗๔ระยะ ๕๐ เมตรจากหลักเขตที่ ๙ เป็นเส้นตรงไปทางทิศใต้ ผ่านทางหลวงแผ่นดินหมายเลข๔ ตอนตรัง - พัทลุง ตรง กม. ๖๗.๑๗๔ ห่างจากศูนย์กลางถนนควนขัน ระยะ ๕๐ เมตรแล้วเป็นเส้นขนานกับถนนควนขันไปทางทิศใต้ ถึงหลักเขตที่ ๑๐ ซึ่งตั้งอยู่ห่างจากหลักเขตที่๙ ระยะ ๕๓๐ เมตรจากหลักเขตที่ ๑๐ เป็นเส้นตรงไปทางทิศตะวันออก ตามแนวเส้นตั้งฉากกับถนนควนขันถึงหลักเขตที่ ๑๑ ซึ่งตั้งอยู่ห่างจากหลักเขตที่ ๑๐ ระยะ ๒๐๐ เมตรจากหลักเขตที่ ๑๑เป็นเส้นตรงไปทางทิศใต้ ถึงหลักเขตที่ ๑๒ ซึ่งตั้งอยู่ริมคลองนางน้อยฝั่งตะวันตก ห่างจากศูนย์กลางทางเข้าหมู่บ้านควนขัน ระยะ๒๕๐ เมตรจากหลักเขตที่ ๑๒ เลียบไปตามริมคลองนางน้อยฝั่งตะวันตกไปทางทิศตะวันตกเฉียงใต้ ถึงหลักเขตที่ ๑๓ ซึ่งตั้งอยู่ห่างจากหลักเขตที่ ๑๒ ระยะ๕๕๐ เมตรจากหลักเขตที่ ๑๓ เป็นเส้นตรงไปทางทิศตะวันตกเฉียงเหนือตามแนวเส้นตั้งฉากกับคลองนางน้อย ถึงหลักเขตที่ ๑๔ ซึ่งตั้งอยู่ห่างจากศูนย์กลางถนนควนขันระยะ ๕๐ เมตร และห่างจากหลักเขตที่ ๑๓ ระยะ ๑๔๐ เมตรจากหลักเขตที่ ๑๔ เป็นเส้นขนานกับถนนควนขันไปทางตะวันตกเฉียงใต้ถึงหลักเขตที่ ๑๕ ซึ่งตั้งอยู่ห่างจากหลักเขตที่ ๑๔ ระยะ ๕๐๐ เมตรจากหลักเขตที่ ๑๕ เป็นเส้นตรงไปทางทิศตะวันตก ผ่านถนนควนขันตรงจุดซึ่งอยู่ห่างจากศูนย์กลางถนนควนขนุน ระยะ ๕๐ เมตรแล้วเป็นเส้นขนานกับถนนควนขนุน ไปทางทิศตะวันตกเฉียงเหนือ ถึงหลักเขตที่ ๑๖ซึ่งตั้งอยู่ริมคลองน้ำเจ็ดฝั่งตะวันออกจากหลักเขตที่ ๑๖เลียบตามริมคลองน้ำเจ็ดฝั่งตะวันออก ไปทางทิศตะวันตกเฉียงใต้ ถึงหลักเขตที่ ๑๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๔๐๔ ตอนตรัง หยงสตาร์ ระยะ ๕๐ เมตรจากหลักเขตที่ ๑๗ เป็นเส้นขนานกับทางหลวงแผ่นดินหมายเลข ๔๐๔ตอนตรัง - หยงสตาร์ ไปทางทิศใต้ ผ่านถนนโคกหล่อ ถึงหลักเขตที่ ๑๘ซึ่งตั้งอยู่ห่างจากศูนย์กลางถนนโคกหล่อ ระยะ ๕๐ เมตรด้านใต้ จากหลักเขตที่ ๑๘เป็นเส้นขนานกับถนนโคกหล่อและทางหลวงแผ่นดินหมายเลข ๔๐๓ ตอนตรัง - กันตังไปทางทิศตะวันตก ถึงหลักเขตที่ ๑๙ ซึ่งตั้งอยู่ริมคลองสะพานช้างฝั่งเหนือจากหลักเขตที่ ๑๙ เลียบตามริมคลองสะพานช้างฝั่งเหนือ ไปทางทิศตะวันตกเฉียงเหนือถึงหลักเขตที่ ๒๐ ซึ่งตั้งอยู่ห่างจากศูนย์กลางทางแยกทางหลวงแผ่นดินหมายเลข ๔๐๓ ตอนตรัง- กันตัง และถนนบางรัก ระยะ ๕๐ เมตรด้านตะวันตก จากหลักเขตที่ ๒๐ เป็นเส้นขนานกับถนนบางรักไปทางทิศตะวันออกเฉียงเหนือ ถึงหลักเขตที่ ๒๑ซึ่งตั้งอยู่ห่างจากศูนย์กลางถนนสิเกา ระยะ ๕๐ เมตรจากหลักเขตที่ ๒๑ เป็นเส้นขนานกับถนนสิเกาไปทางทิศตะวันตกถึงหลักเขตที่ ๒๒ ซึ่งตั้งอยู่ริมแม่น้ำตรังฝั่งตะวันออก ห่างจากศูนย์กลางถนนสิเการะยะ ๕๐ เมตรจากหลักเขตที่ ๒๒เลียบตามริมแม่น้ำตรังฝั่งตะวันออก ไปทางทิศเหนือผ่านถนนสิเกาถึงหลักเขตที่ ๒๓ ซึ่งตั้งอยู่ห่างจากศูนย์กลางถนนสิเกา ระยะ ๕๐ เมตรจากหลักเขตที่ ๒๓ เป็นเส้นขนานกับถนนสิเกาไปทางทิศตะวันออกถึงหลักเขตที่ ๒๔ ซึ่งตั้งอยู่ห่างจากศูนย์กลางถนนน้ำผุด ระยะ ๕๐ เมตรจากหลักเขตที่ ๒๔ เป็นเส้นขนานกับถนนน้ำผุดไปทางทิศตะวันตกเฉียงเหนือถึงหลักเขตที่ ๒๕ ซึ่งตั้งอยู่ห่างจากหลักเขตที่ ๒๔ ระยะ ๑,๓๐๐ เมตรจากหลักเขตที่ ๒๕ เป็นเส้นตรงไปทางทิศตะวันออกถึงหลักเขตที่ ๒๖ ซึ่งตั้งอยู่ห่างจากทางรถไฟ ตรง กม. ๘๒๗.๔๖๕ ระยะ ๕๐ เมตรจากหลักเขตที่ ๒๖ เป็นเส้นขนานกับทางรถไฟไปทางทิศเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองตรัง จังหวัดตรังพ.ศ. ๒๕๑๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองตรัง จังหวัดตรังได้เจริญขึ้นและมีชุมนุมชนอยู่หนาแน่น จึงสมควรขยายเขตเทศบาลเมืองตรัง จังหวัดตรังเพื่อประโยชน์ในการบริหารกิจการและการทะนุบำรุงท้องถิ่นต่อไปปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษาเล่ม ๘๕/ตอนที่ ๘๕/หน้า ๖๒๑/๒๔ กันยายน ๒๕๑๑